Mandag eftermiddag var der indkaldt til pressemøde om status på det forsinkede supersygehus i Aalborg. Nyt Aalborg Universistetshospital er løbet ind i problemer igen og igen under opførelsen – og senest er det en udskiftning af rør, der driller. Selvom forsinkelsen nok overrasker politikerne, så er snakken en anden, når man spørger borgerne på gaden i Aalborg. -	Det er ikke noget nyt, men jeg bliver da bekymret for den økonomi, vi har i Aalborg Kommune, siger Michelle Andersen fra Nørresundby og fortsætter: -	Jeg har jo hørt lidt om de besparelser, der bliver på blandt andet børne- og ungeområdet, så det er jeg bekymret over. Overskredet budget Med forsinkelser kommer der ofte også større regninger, og det er også tilfældet med supersygehuset. Budgettet var først på 4,9 milliarder kroner, men det er kommet frem at budgettet bliver overskredet med mere end 1,3 milliarder kroner. -	Det er ikke usædvanligt. Det hører man jo altid, at sygehusbyggerierne overskrider budgetterne, det gør de altid siger Margit Holm fra Roskilde. To venner fra Vestbjerg er heller ikke overrasket over forsinkelsen eller at budgettet er overskredet. -	Jeg tænker ikke, at det undrer mig. Det er det offentlige, det plejer ikke at gå så hurtigt, siger Magnus Sakstoft. -	Vi har faktisk haft om det i skolen, at der ikke er nok penge til finansiere det, tilføjer Sofus Andersen.

Referat:
Det nye supersygehus i Aalborg bliver endnu engang forsinket og endnu dyrere end forventet, og det overrasker ikke, når man spørger folk på gaden.